Ο **Ζοσέ Εντμίλσον Γκόμες ντε Μοράες** (πορτογαλικά: José Edmílson Gomes de Moraes) (γεννημένος στις 10 Ιουλίου 1976), γνωστός απλά ως **Εντμίλσον**, είναι Βραζιλιάνος πρώην επαγγελματίας ποδοσφαιριστής, ο οποίος αγωνιζόταν ως αμυντικός μέσος/κεντρικός αμυντικός και νυν στέλεχος ποδοσφαίρου. Τώρα είναι τεχνικός σύμβουλος στην Ασοσιασάο Ντεσπορτίβα Σάο Καετάνο.

Ο Εντμίλσον έκανε 39 συμμετοχές με την Εθνική Βραζιλίας και εκπροσώπησε τη χώρα στο Παγκόσμιο Κύπελλο του 2002, βοηθώντας την να κερδίσει τη διοργάνωση.

Σταδιοδρομία σε συλλόγους
-------------------------

### Σάο Πάολο, Λυών

Γεννημένος στην Τακουαριτίνγκα του Σάο Πάολο, ο Εντμίλσον υπέγραψε στην Σάο Πάολο Φουτεμπόλ Κλούμπε το 1995, κερδίζοντας δύο τίτλους Καμπεονάτο Παουλίστα κατά τη διάρκεια της θητείας του. Το 2000 εντάχθηκε στην Ολιμπίκ Λυών, ταυτόχρονα με τον συμπατριώτη του, Κασάπα, επίσης αμυντικό, όπου και οι δύο ήταν σημαντικοί καθώς ο σύλλογος κέρδισε το Λιγκ Καπ Γαλλίας στην πρώτη του σεζόν.

Την επόμενη σεζόν, ο Ζουνίνιο Περναμπουκάνο έκανε επίσης μεταγραφή στην Ολιμπίκ Λυών και συχνά συνεργαζόταν με τον Εντμίλσον στη μεσαία γραμμή, καθώς κέρδισαν τρεις συνεχόμενους τίτλους της Λιγκ 1.

### Μπαρτσελόνα

Τον Ιούλιο του 2004, ο Εντμίλσον υπέγραψε με την Μπαρτσελόνα για το ποσό των 10 εκατομμυρίων ευρώ. Έκανε το ντεμπούτο του στην Πριμέρα Ντιβισιόν στις 19 Σεπτεμβρίου, σε μια εκτός έδρας ισοπαλία με 1–1 εναντίον της Ατλέτικο Μαδρίτης και ολοκλήρωσε την πρώτη σεζόν του με μόνο 6 αγώνες, καθώς οι Καταλανοί κέρδισαν το πρωτάθλημα. Στις 3 Οκτωβρίου, αφού μπήκε ως αλλαγή στη θέση του Σαμουέλ Ετό κατά τη διάρκεια ενός εντός έδρας αγώνα εναντίον της ΚΝ Νουμάνθια, ο ίδιος χρειάστηκε να αντικατασταθεί μετά από μόλις πέντε λεπτά στον αγωνιστικό χώρο, με αποτέλεσμα να μείνει εκτός δράσης για αρκετούς μήνες λόγω τραυματισμού.

Ο Εντμίλσον ανέκαμψε πλήρως για τη σεζόν 2005–06, κάνοντας 41 εμφανίσεις σε όλες τις διοργανώσεις και έπαιξε σημαντικό ρόλο στην ομάδα του Φρανκ Ράικαρτ καθώς κέρδισε το πρωτάθλημα και ΟΥΕΦΑ Τσάμπιονς Λιγκ της σεζόν. Στην τελευταία διοργάνωση, εμφανίστηκε σε 9 αγώνες, συμπεριλαμβανομένου του πρώτου ημιχρόνου του τελικού ενάντια στην Άρσεναλ.

Μετά από μια κακή σεζόν 2007–08, τόσο σε ατομικό όσο και σε συλλογικό επίπεδο, και μετά την αποχώρηση του προπονητή της ομάδας του, Ράικαρντ, ο 32χρονος Εντμίλσον έφυγε από τη Μπαρτσελόνα, καθώς το συμβόλαιό του δεν ανανεώθηκε.

### Μετέπειτα χρόνια

Στις 23 Μαΐου 2008, ο Εντμίλσον υπέγραψε για ένα χρόνο με τη Βιγιαρρεάλ ΚΦ. Μετά από μόνο δύο μήνες, ωστόσο, επέστρεψε στη χώρα του, όπου εντάχθηκε στη Σοσιεντάντε Εσπορτίβα Παλμέιρας με διετές συμβόλαιο. Σημείωσε το πρώτο του γκολ στο πρώτο στάδιο του Κόπα Λιμπερταδόρες 2009 εναντίον της Κλουμπ Ρεάλ Ποτοσί, στις 29 Ιανουαρίου 2009, μόλις οκτώ μέρες μετά την άφιξή του.

Αφού δεν εμφανίστηκε στο πρωτάθλημα του Σάο Πάολο το 2010, ο Εντμίλσον διέκοψε το συμβόλαιό του με την Παλμέιρας και, στις 31 Ιανουαρίου, επέστρεψε στην Ισπανία, συμφωνώντας σε ένα πεντάμηνο συμβόλαιο με την Ρεάλ Σαραγόσα - εκείνη την εποχή, ήταν ήδη κάτοχος ιταλικού διαβατηρίου, επομένως δεν υπολογίζεται ως ξένος παίκτης. Αγωνίστηκε τακτικά στο υπόλοιπο της σεζόν, καθώς οι Αραγωνέζοι κατάφεραν να τερματίσουν εκτός της ζώνης του υποβιβασμού και είδε το συμβόλαιό του να παρατείνεται για άλλο ένα χρόνο.

Στις 12 Σεπτεμβρίου 2010, ο Εντμίλσον σημείωσε το πρώτο του γκολ για τη Σαραγόσα, η οποία έχασε με 3–5 εντός έδρας από τη Μάλαγα ΚΦ. Τον Ιούνιο του 2011, αφού συνέβαλε με μόλις 12 αγώνες στην οριστική απόφυγή του υποβιβασμού του συλλόγου, επέστρεψε στη χώρα του και εντάχθηκε στην Σεαρά Σπόρτιγνκ Κλαμπ, όπου παρέμεινε μέχρι την αποχώρησή του στο τέλος της χρονιάς.

Εθνική ομάδα
------------

Ο Εντμίλσον έκανε το ντεμπούτο του για την Εθνική Βραζιλίας στις 18 Ιουλίου 2000, εναντίον της Παραγουάης. Επιλέχθηκε για το Παγκόσμιο Κύπελλο του 2002 στην Ιαπωνία και τη Νότια Κορέα, βοήθησε την ομάδα να κερδίσει το 5ο τρόπαιο της διοργάνωσης και αγωνίστηκε σε 6 από τα 7 παιχνίδια, σκοράροντας το πρώτο (και μοναδικό) διεθνές του γκολ στη νίκη με 5–2 επί της Κόστα Ρίκα στη φάση των ομίλων.

Αρχικά είχε επιλεχθεί για το Παγκόσμιο Κύπελλο του 2006 στη Γερμανία, όμως αναγκάστηκε να αποσυρθεί από την ομάδα αφού υπέστη τραυματισμό στο γόνατο στην προπόνηση πριν από τη διοργάνωση.

Προσωπική ζωή
-------------

Ο Εντμίλσον είναι ευσεβής Ευαγγελικός Χριστιανός, καθώς προσηλυτίστηκε όταν ήταν 16 ετών.

Διακρίσεις
----------

**Σάο Πάολο**

* Καμπεονάτο Παουλίστα: 1998, 2000
* Copa Master de CONMEBOL: 1996

**Λυών**

* Λιγκ 1: 2001–02, 2002–03, 2003–04
* Λιγκ Καπ Γαλλίας: 2000–01
* Σούπερ Καπ Γαλλίας: 2003

**Μπαρτσελόνα**

* Πριμέρα Ντιβισιόν: 2004–05, 2005–06
* Σούπερ Καπ Ισπανίας: 2005
* ΟΥΕΦΑ Τσάμπιονς Λιγκ: 2005–06

**Βραζιλία**

* Παγκόσμιο Κύπελλο: 2002

Παραπομπές
----------

1. ↑  (πολλαπλές γλώσσες) *Transfermarkt*. 5343. Ανακτήθηκε στις 9  Οκτωβρίου 2017.
2. ↑  «Enciclopèdia de l'esport català» (Καταλανικά) Grup Enciclopèdia. 2012. 4782.
3. ↑  (Ισπανικά) *Argentine Soccer Database*. 27158.
4. 1 2 3 4 5  «José Edmílson». www.fcbarcelona.com. Ανακτήθηκε στις 12 Ιανουαρίου 2023.
5. ↑  «Edmilson, pentacampeão, assume o comando do futebol do São Caetano». *ISTOÉ* (στα Πορτογαλικά). 15 Μαΐου 2021. Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 10 Ιουνίου 2021.
6. ↑  «Histoire de l'Olympique Lyonnais» (στα γαλλικά). Olympique et Lyonnais.. Ανακτήθηκε στις 18 December 2016.
7. ↑  «Edmílson bound for Barcelona». UEFA. 29 July 2004.. Ανακτήθηκε στις 1 February 2010.
8. ↑  «Torres deja al Barcelona sin el liderato en solitario» (στα es). *El Mundo*. 19 September 2004.. Ανακτήθηκε στις 18 December 2016.
9. ↑  «Edmílson faces six months out». UEFA. 4 October 2004.. Ανακτήθηκε στις 1 February 2010.
10. ↑  «Barça comeback denies Arsenal». UEFA. 18 Μαΐου 2006. Ανακτήθηκε στις 25 Δεκεμβρίου 2014.
11. ↑  «Edmilson ficha por el Villarreal» (στα es). *El Mundo*. 23 May 2008.. Ανακτήθηκε στις 18 December 2016.
12. ↑  «Edmilson se marcha al Palmeiras» (στα es). *Diario AS*. 21 January 2009.. Ανακτήθηκε στις 18 December 2016.
13. ↑  «Primera fase: Palmeiras goleó sin complicaciones a Real Potosí» (στα es). Κόπα Λιμπερταδόρες. 29 January 2009. Αρχειοθετήθηκε από το πρωτότυπο στις 20 December 2016.. Ανακτήθηκε στις 18 December 2016.
14. ↑  «Edmilson, nuevo jugador del Real Zaragoza» (στα es). Real Zaragoza. 1 February 2010. Αρχειοθετήθηκε από το πρωτότυπο στις 3 February 2010.. Ανακτήθηκε στις 1 February 2010.
15. ↑  «Five star Malaga romp home in thriller». ESPN Soccernet. 12 September 2010. Αρχειοθετήθηκε από το πρωτότυπο στις 24 October 2012.. Ανακτήθηκε στις 20 February 2011.
16. ↑  «Edmílson é apresentado à imprensa e se mostra motivado» (στα pt). Ceará SC. 29 June 2011.. Ανακτήθηκε στις 5 July 2011.
17. ↑  «Brazil's hot springs leave coach cold». *The Guardian*. 14 June 2002.. Ανακτήθηκε στις 18 December 2016.
18. ↑  «Edmilson will miss the World Cup». BBC Sport. 31 May 2006.. Ανακτήθηκε στις 2 September 2010.
19. ↑  Martin, Dan (15 Ιουνίου 2013). «Testemunho: Ex-jogador da seleção do Brasil, Edmílson conta a história de sua conversão» (στα Πορτογαλικά). Gospel Mas. Ανακτήθηκε στις 13 Μαρτίου 2019.

Εξωτερικοί σύνδεσμοι
--------------------

* (Γαλλικά) gomes-de-moraes-edmilson-jose {{{επίθετο}}} : Στατιστικά γαλλικού πρωταθλήματος στο LFP.fr

* Προφίλ Εντμίλσον στο BDFutbol
* Εντμίλσον στην ιστοσελίδα National-Football-Teams.com
* (Αγγλικά) Εντμίλσον – Επιδόσεις στις διοργανώσεις της FIFA

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βραζιλίας – Πρωταθλητές Μουντιάλ 2002 (5η φορά)** |
| --- |
|  |
|  | 
* 1 Μάρκος
* 2 Καφού
* 3 Λούσιο
* 4 Ρόκε Ζούνιορ
* 5 Εντμίλσον
* 6 Ρομπέρτο Κάρλος
* 7 Ρικαρντίνιο
* 8 Ζιλμπέρτο Σίλβα
* 9 Ρονάλντο
* 10 Ριβάλντο
* 11 Ροναλντίνιο
* 12 Ντίντα
* 13 Μπελέτι
* 14 Άντερσον Πόλγκα
* 15 Κλέμπερσον
* 16 Ζούνιορ
* 17 Ντενίλσον
* 18 Βαμπέτα
* 19 Ζουνίνιο Παουλίστα
* 20 Εντίλσον
* 21 Λουιζάο
* 22 Ροζέριο Σένι
* 23 Κακά
* Προπονητής: Σκολάρι
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Βραζιλία
 |

 |